Pääministeri Beata Szydło lehdistötilaisuudessa, joka järjestettiin, kun hallitus esitteli Rodzina 500 plus -ohjelmaa ajavan lakiehdotuksen Sejmille.
**Rodzina 500 plus** eli **Rodzina 500+** (*rodzina* = suom. *perhe*) on Puolassa 1. huhtikuuta 2016 lähtien toteutettu valtion yhteiskuntapoliittinen ohjelma, jonka tarkoitus on tukea perheitä lasten kasvatuksessa kuukausittaisella jokaisesta lapsesta maksettavalla 500 złotyn lapsilisällä. Laki ja oikeus -puolue (PiS) ilmoitti ohjelman perustamisaikeesta vuonna 2015, ja sen pani toimeen Beata Szydłon hallitus puolueen voitettua vuoden 2015 parlamenttivaalit.

Käyttöönotto
------------

Ensimmäisenä ehdotuksen yleisen lapsilisän käyttöönotosta Puolassa esittivät eräät vasemmistolaiset toimittajat vuonna 2009.

Vuonna 2011 taloustieteilijä Julian Marian Auleytner esitti hahmotelman 100 euron (noin 400 złotyn) suuruisesta lapsilisästä yhdessä Polska Jest Najważniejsza -puolueen kanssa. Idea kuitenkin kaatui PJN:n hajottua.

Vuonna 2014 PiS sisällytti projektin poliittiseen ohjelmaansa, jossa luvattiin jokakuukautinen 500 złotyn suuruinen perhelisä perheen toisesta ja sitä seuraavista lapsista (tuolloin noin 120 euroa). Marraskuussa 2017 PiS:n puheenjohtaja Jarosław Kaczyński sanoi TVP Infon haastattelussa, että 500 plus -ohjelman idean isä on todennäköisesti taloustieteilijä Krzysztof Rybiński, joka oli ehdottanut kuukausittaista 1 000 złotyn lisää jokaisesta lapsesta. Ennen lokakuun 2015 parlamenttivaaleja pääministeriehdokkaaksi asetettu Beata Szydło ilmoitti, että mikäli PiS voittaa vaalit, hänen hallituksensa toteuttaa ohjelmansa perheiden tukemiseksi tuolla 500 złotyn suuruisella tuella.

Puolan Sejm hyväksyi 11. helmikuuta 2016 asetuksen valtionavusta lasten kasvatukseen. Siinä säädettiin 500 złotyn valtionavustuksesta toisesta ja jokaisesta sitä seuraavasta lapsesta kaikille perheille tulotasosta riippumatta ja jokaisesta lapsesta perheille, joiden kuukausittainen tulotaso henkilöä kohden alittaa 800 zł. Ensimmäiset avustukset maksettiin huhtikuussa 2016. Ohjelman alkuvuosina Szydło sanoi ohjelman tarkoituksen olevan ensisijaisesti kannustaa puolalaisia lisääntymään enemmän. Kuitenkin lokakuussa 2020, kun 2016 ohjelman toteuttamisen yhteydessä laadittu syntyvyysennuste vuodelle 2019 oli osoittautunut 5 400 lasta liian suureksi, hallitus myönsi, ettei ohjelma lisää syntyvyyttä, kiistäen, että sen olisi ollut koskaan tarkoituskaan.

23. helmikuuta 2019 PiS:n puheenjohtaja Jarosław Kaczyński ilmoitti puolueen ohjelmakokouksessa ohjelman laajentamisesta koskemaan kaikkien perheiden ensimmäisiä lapsia tulotasosta riippumatta. Huhtikuun 16. päivä 2019 Mateusz Morawieckin hallitus esitteli Sejmille projektin ohjelmaa laajentavasta asetuksesta. 25. huhtikuuta 2019 Puolan VIII:n kauden Sejm hyväksyi asetuksen muutoksista asetukseen valtionavustuksesta lasten kasvatuksesta muutamien muiden asetusten ohella. Asetus astui voimaan 1. heinäkuuta 2019, jolloin myös ensimmäiset uudet avustukset jaettiin.

Toteutus
--------

Ohjelman mainostuskampanja
Ohjelman puitteissa avustusta saavat alle 18-vuotiaan lapsen (biologisen tai adoptoidun) vanhemmat, lailliset huoltajat tai tosiasialliset huoltajat. Avustus on 500 zł lasta kohden ja se ei ole veronalainen.

Puolan työ- ja sosiaaliministeriön ilmoittamien tietojen mukaan ohjelman kulut ylittivät vuonna 2016 17 miljardia złotya ja se käsitti 3,8 miljoonaa lasta (2,8 miljoonaa perhettä). Ministeri Elżbieta Rafalskan mukaan suurin osa avustusta saaneista perheistä oli kaksilapsisia (62 % perheistä, noin 1,5 miljoonaa perhettä). Yli kolmasosa avustusta saaneista perheistä asui maalaiskunnissa (33,5 %) ja joka neljäs kaupungin sisältävissä maalaiskunnissa (24,6 %).

Vuoden 2017 budjetista ohjelman toteutukseen varattiin noin 23 mrd. zł.

Vuoden 2018 tietojen mukaan vuosina 2016–2017 ohjelmasta hyötyi noin 3,7 miljoonaa lasta noin 2,4 miljoonasta perheestä. Eniten tuensaajia oli Masoviassa ja vähiten Opolen voivodikunnassa. Tällä aikavälillä ohjelma maksoi 42,6 milj. zł. Itsenäinen tutkimuslaitos Instytut Badań Strukturalnych arvioi, että ohjelman seurauksena noin 103 000 naista oli jättänyt työnsä, joista suurin osa matalasti kouluttautuneita pienten kaupunkien asukkaita.

Vuonna 2020 Rodzina 500 plus -ohjelmaan käytettiin Puolan tilastokeskuksen mukaan noin 40,0 mrd. zł ja vuonna 2021 noin 39,9 mrd. zł.

Lähteet
-------

1. ↑  Joński, Przemysław: Pomysłodawca "Rodzina 500+" sugeruje rządowi zmiany w przyznawaniu świadczenia (arkistoitu versio Wayback Machinessa) *Media Narodowe*.  20.2.2022.  Arkistoitu 20.2.2022. Viitattu 15.4.2023. (puolaksi)
2. ↑  Rodzina 500 plus – Polski model wsparcia rodzin (pdf)  2022. Instytut Promyka. Viitattu 15.4.2023. (puolaksi)
3. ↑  „Nieźle liczę w pamięci i wyszło mi, że 500 zł na każde kolejne dziecko jest realne" *tvp.info*.  13.11.2017. Viitattu 15.4.2023. (puolaksi)
4. ↑  Grela, Szymon: Kaczyński pomysł na 500 plus zaczerpnął od uciekinierów z PiS. A później chciał, żeby pieniądze wypłacała UE *OKO.press*.  12.4.2017. Viitattu 15.4.2023. (puolaksi)
5. ↑  Szydło: 500 złotych na drugie dziecko będzie moim pierwszym projektem *TVN24.pl*.  9.2.2015. Viitattu 15.4.2023. (puolaksi)
6. ↑  Obwieszczenie Marszałka Sejmu Rzeczypospolitej Polskiej z dnia 9 czerwca 2022 r. w sprawie ogłoszenia jednolitego tekstu ustawy o pomocy państwa w wychowywaniu dzieci (puolaksi)
7. ↑  12 najważniejszych pytań i odpowiedzi w sprawie 500 plus *Dziennik Gazeta Prawna*.  11.2.2016. Viitattu 15.4.2023. (puolaksi)
8. ↑  Pierwsze wypłaty 500+ już na kontach Opolan *nto.pl*.  11.4.2016. Viitattu 15.4.2023. (puolaksi)
9. ↑  Rząd przyznaje, że 500+ nie naprawi demografii *Money.pl*.  23.10.2020. Viitattu 15.4.2023. (puolaksi)
10. ↑  Rząd przyznaje, że 500 plus nie zwiększa dzietności *businessinsider.com.pl*.  23.10.2020. Viitattu 15.4.2023. (puolaksi)
11. ↑  Prezes Kaczyński podczas konwencji PiS: „Stawką tych wyborów jest Polska". Padły nowe propozycje programowe! SPRAWDŹ *wpolityce.pl*.  23.2.2019. Viitattu 15.4.2023. (puolaksi)
12. 1 2  Rządowy projekt ustawy o zmianie ustawy o pomocy państwa w wychowywaniu dzieci oraz niektórych innych ustaw *sejm.gov.pl*. (puolaksi)
13. ↑  Ustawa z dnia 26 kwietnia 2019 r. o zmianie ustawy o pomocy państwa w wychowywaniu dzieci oraz niektórych innych ustaw (puolaksi).
14. ↑  Świadczenie wychowawcze „Rodzina 500 plus" *powroty.gov.pl*.  7.3.2023. Viitattu 15.4.2023. (puolaksi)
15. ↑  500+ w PIT za 2022 rok *PIT.pl*. Viitattu 15.4.2023.
16. ↑  3,80 mln dzieci objętych świadczeniem 500 plus *gov.pl*.  17.1.2017. Viitattu 15.4.2023. (puolaksi)
17. ↑  Budżet 2017: Rząd przyjął wstępny projekt. Finansowanie 500 Plus zabezpieczone *rp.pl*.  25.8.2016. Viitattu 15.4.2023. (puolaksi)
18. 1 2  Dwa lata programu 500 plus. Ziściły się obawy ekspertów (arkistoitu versio Wayback Machinessa) *newsweek.pl*.  28.3.2018.  Arkistoitu 27.9.2020. Viitattu 15.4.2023. (puolaksi)
19. ↑  Magda, Iga; Kiełczewska, Aneta & Brandt, Nicola: The "Family 500+" child allowance and female labour supply in Poland (pdf) *ibs.org.pl*.  2018. Viitattu 15.4.2023. (englanniksi)
20. ↑  Świadczenia na rzecz rodziny w 2020 roku Puolan tilastokeskus. (puolaksi)
21. ↑  Świadczenia na rzecz rodziny w 2021 roku Puolan tilastokeskus. (puolaksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: pl:Rodzina 500 plus